Број: 11-Г- 5892/22

# Дана, 20.12.2022. године

На основу члана 70. Закона о јавним набавкама („Службени гласник БиХ“, број 39/14 и 59/22) и члана 14. Правилника о јавним набавкама Градске управе Града Бања Лука („Службени гласник Града Бања Лука“, број 34/19, 23/21 и 42/21), Градоначелник Бање Луке доноси

## **О Д Л У К У**

**I**

Прихвата се приједлог Комисије за јавну набавку„Прање и чишћење ватрогасних заштитних униформи (плахта, јастучница)“, број јавне набавке 15-404-565/22.

**II**

Утврђује се да је понуда понуђача „Perfect Clean“ д.о.о. Бања Лука прихватљива док је понуда понуђача Занатство „AD“ Данијела Аћимовац и Александар Аћимовац с.п. Бања Лука неприхватљива за уговорни орган.

**III**

Понуђач „Perfect Clean“ д.о.о. Бања Лука бира се, као најповољнији понуђач, у поступку јавне набавке број 15-404-565/22, јер је понудио најнижу цијену понуде у износу од 5.791,50 КМ са ПДВ-ом.

**IV**

Уговорни орган закључиће уговор о јавној набавци, са најповољнијим понуђачем из тачке III одлуке, под условима утврђеним у тендерској документацији.

## **О б р а з л о ж е њ е**

Одлуком градоначелника број 11-Г-4587/22 од 24.11.2022.године, покренут је поступак јавне набавке „Прање и чишћење ватрогасних заштитних униформи (плахта, јастучница)“. Рјешењем градоначелника број 11-Г-5488/22 од 24.11.2022. године, именована је Комисија за јавну набавку, која је провела конкурентски захтјев за достављање понуда број 15-404-565/22. Обавјештење о набавци је објављено на порталу јавних набавки дана 30.11.2022. године под бројем 320-7-2-591-3-422/22. Процијењена вриједност јавне набавке наведена у захтјеву за јавну набавку Одсјека за послове цивилне заштите и професионалне територијалне ватрогасно-спасилачке јединице износи 5.120,00 КМ без ПДВ-а. Критеријум за избор најповољнијег понуђача је најнижа цијена.

Тендерском документацијом је тражено да понуђачи доставе сљедеће доказе:

1. попуњен, потписан и овјерен печатом понуђача образац за понуду, а за групу понуђача податке о сваком члану групе понуђача, као и јасно одређење члана групе који је овлашћени представник групе понуђача за учешће у поступку јавне набавке, за комуникацију и за закључивање уговора;
2. изјава о испуњености услова из члана 45. став (1) тачка од a) до д) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
3. докази предвиђени чланом 46. ЗЈН; овјерена фотокопија актуелног извода из судског регистра за правна лица, односно рјешења о регистрацији или увјерења о активном статусу за физичка лица (фотокопија овјерена од стране надлежног органа, општински/градски орган управе или нотар);
4. изјава у вези са чланом 52. став (2) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
5. попуњен, потписан и овјерен печатом понуђача примјерак техничке спецификације (образац за цијену понуде);
6. потписан и овјерен печатом понуђача примјерак услова уговора;
7. списак повјерљивих информација (ако их има);
8. датум понуде, потпис и печат овлаштеног лица понуђача;
9. попис докумената уз понуду
10. овлаштење или пуномоћ за лице које попуњава обрасце изјава уколико исто није законски овлаштено за заступање понуђача

Рок за подношење понуда истекао је дана 14.12.2022. године, у 11:00 часова. Истога дана у 11:40 часова Комисија је извршила јавно отварање понуда и том приликом констатовала да је пристигла сљедећа понуда (цијене у КМ са ПДВ-ом):

|  |  |  |  |
| --- | --- | --- | --- |
| Р.бр. | | Назив понуђача | Цијена |
|  | Занатство „AD“ Данијела Аћимовац и Александар Аћимовац с.п. Бања Лука..................................................... | | 5.861,70 |
|  | „Perfect Clean“ д.о.о. Бања Лука......................................... | | 5.791,50 |

Дана 15.12.2022. године Комисија је приступила анализи и оцјени понуда и том приликом установила сљедеће:

Понуда број 1, Занатство „AD“ Данијела Аћимовац и Александар Аћимовац с.п. Бања Лука, од 14.12.2022. године; коверта са понудом исправно затворена и запечаћена. Понуда је неприхватљива за уговорни орган. Понуђач у понуди није доставио потписан и овјерен примјерак услова уговора. Тендерском документацијом у дијелу Г) Подаци о понуди наведени су обавезни елементи које понуда мора садржавати. У наведеном дијелу тендерске документације под редним бројем 6. прописано је да понуда мора да садржи потписан и овјерен печатом понуђача примјерак услова уговора.

Понуда број 2, „Perfect Clean“ д.о.о. Бања Лука, од 14.12.2022. године; коверта са понудом исправно затворена и запечаћена. Понуда садржи све документе предвиђене тендерском документацијом и иста је прихватљива за уговорни орган. Стручни члан Комисије за јавну набавку је извршио рачунску контролу понуде и установио да у истој нема рачунских грешака. Поред докумената који су тендерском документацијом означени као обавезни елементи садржаја понуде, понуђач је у понуди доставио и доказе у вези са чланом 45. став (2) тачке од а) до д) ЗЈН, и то:Увјерење Суда БиХ, Увјерење Основног суда у Бањалуци, Увјерење Окружног привредног суда у Бањалуци, Пореско увјерење Пореске управе Републике Српске и Увјерење Управе за индиректно опорезивање БиХ.

С обзиром на то да је примљена само једна прихватљива понуда, е-аукција не може бити заказана, сходно члану 3. став (3) Правилника о условима и начину провођења е-аукције („Службени гласник БиХ“, број 66/16).

Имајући у виду да је критеријум за избор најповољнијег понуђача најнижа цијена, те да је понуђач „Perfect Clean“ д.о.о. Бања Лука понудио најнижу цијену Комисија за јавну набавку је уговорном органу предложила доношење одлуке о избору најповољнијег понуђача. Уговорни орган је прихватио приједлог Комисије и одлучено је као у диспозитиву. Комисија је окончала свој рад 16.12.2022. године.

Против ове одлуке може се изјавити жалба у писаној форми Канцеларији за разматрање жалби, Филијала Бањалука, путем Градоначелника – Одсјека за јавне набавке, у року од 5 (пет) дана од дана пријема обавјештења о исходу поступка јавне набавке. Жалба се подноси у 3 примјерка, директно на протокол уговорног органа у канцеларију 14 Градске управе Града Бањалука или препорученом пошиљком.

**Г Р А Д О Н А Ч Е Л Н И К**

**Драшко Станивуковић**